Frankryk betoog teen gay-huwelike | Nuus24
Kaapstad – Tienduisende mense in Frankryk betoog teen planne om gay-huwelike te wettig asook die aanneming van kinders deur sulke pare. Die polisie sê minstens 70 000 mense betoog in Parys. Daar is ook optogte in Lyon, Toulouse en Marseille. Die betogers sluit in Katolieke groepe en ondersteuners van tradisionele gesinswaardes. President Francois Hollande het beloof dat Franse wetgewing gewysig sal word, wat sal toelaat dat gay-pare kan trou, ondanks sterk teenkanting van 1 000 burgemeesters en die Katolieke Kerk. Die wetsontwerp sal in Januarie in die parlement gedebatteer word. Frankryk laat reeds burgerlike verbintenisse tussen mense van dieselfde geslag toe. Die uitbreiding van gay-regte was een van Hollande se verkiesingsbeloftes voor hy in Mei president geword het. Volg Nuus24 op Twitter.
Lees meer oor: gay-regte VOLGENDE OP NUUS24X